KLASA: 400-02/24-01/00001

URBROJ: 2158-77-10-24-00003

**PRORAČUNSKI KORISNIK:** SVEUČILIŠTE JOSIPA JURJA STROSSMAYERA U OSIJEKU, GRAĐEVINSKI I ARHITEKTONSKI FAKULTET OSIJEK

**NADLEŽNO MINISTARSTVO:** MINISTARSTVO ZNANOSTI I OBRAZOVANJA

**OIB:** 04150850819

**RAZINA:** 11

**ŠIFRA DJELATNOSTI:** 8542

**RKP:** 2250

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

Građevinski i arhitektonski fakultet Osijek je javno visoko učilište u sastavu Sveučilišta J. J. Strossmayera u Osijeku. Osnovna djelatnost Fakulteta je visoko obrazovanje i znanost. Najvećim dijelom se financira iz proračuna Republike Hrvatske, a manjim dijelom od obavljanja vlastite djelatnosti.

Sukladno čl.52 st.7 Pravilnika o polugodišnjem i godišnjem izvještaju o izvršenju proračuna i financijskog plana dostavlja se prijedlog izvještaja o izvršenju financijskog plana za 2023. godinu. Godišnji izvještaj o izvršenju izrađuje se sukladno odredbama Zakona o proračunu (Narodne novine, br. 144/21).

**PRIHODI I PRIMICI**

Ukupni prihodi i primici u izvještajnom razdoblju ostvareni su u iznosu od 4.607.766,32 eura, što u usporedbi s istim razdobljem 2022. godine predstavlja povećanje od 3,89%, a u odnosu na financijski plan za 2023. godinu smanjenje od 7,31%.

Prihodi izvora 31 Vlastiti prihodi, izvršeni su u ukupnom iznosu od 176.380,39 eura što je manje za 17,52% od planiranih. Prihodi su ostvareni od obavljanja poslova na tržištu i u tržišnim uvjetima, od iznajmljivanja prostora i od provođenja programa stručnih usavršavanja.

Prihodi izvora 11 Opći prihodi i primici izvršeni su u ukupnom iznosu od 3.145.252,78 eura što je za 3,59% manje od planiranih. Planirana sredstva programskog financiranja nisu isplaćena od strane Ministarstva znanosti i obrazovanja.

Odstupanje financijskog plana i izvršenja financijskog plana za 2023. godinu za prihode iz izvora 51 Pomoći EU rezultat je primjene upute o evidentiranju prihoda Ministarstva znanosti i obrazovanja. Prihodi izvora 51 Pomoći EU planirani su prema uputama Ministarstva znanosti i obrazovanja u rebalansu financijskog plana za 2023. godinu kao prihodi izvora 52 Ostale pomoći. Naknadno je potvrđeno da trebaju biti knjiženi kako je i prethodno bilo knjiženo na izvoru 51 Pomoći EU što je razlog odstupanja istih.

|  |  |  |  |
| --- | --- | --- | --- |
| **Izvor** | **Plan**  **2023.** | **Izvršenje**  **31. 12. 2023.** | **Indeks izvršenja** |
| Opći prihodi i primici  (izvor 11) | 3.262.315,00 | 3.145.252,78 | 96,41 |
| Sredstva učešća za pomoći  (izvor 12) | 7.372,00 | 7.372,48 | 100,01 |
| Vlastiti prihodi (izvor 31) | 213.850,00 | 176.380,39 | 82,48 |
| Ostali prihodi za posebne namjene (izvor 43) | 942.245,00 | 802.142,43 | 85,13 |
| Pomoći EU  (izvor 51) | 3.450,00 | 34.086,20 | 988,01 |
| Ostale pomoći  (izvor 52) | 367.954,00 | 258.919,58 | 70,37 |
| Fondovi EU  (izvor 561 i 563) | 136.752,00 | 136.752,75 | 100 |
| Donacije  (izvor 61) | 37.000,00 | 46.859,71 | 126,65 |
| **UKUPNO** | **4.970.938,00** | **4.607.766,32** | **92,69** |

**RASHODI I IZDACI**

Ukupni rashodi i izdaci ostvareni su u iznosu od 4.631.515,90 eura što u usporedbi s istim razdobljem 2022. godine predstavlja povećanje od 8,24%, a u odnosu na financijski plan za 2023. godinu predstavlja smanjenje od 1,81%. Prema ekonomskoj klasifikaciji Rashodi za zaposlene iznose 3.155.809,99 eura, Materijalni rashodi iznose 1.245.120,65 eura, Financijski rashodi iznose 7.644,56 eura, Pomoći dane u inozemstvo i unutar općeg proračuna iznose 87.995,00 eura, Naknade građanima i kućanstvima na temelju osiguranja i druge naknade iznose 10.493,73 eura, Ostali rashodi iznose 2.635,00 eura i Rashodi za nabavu nefinancijske imovine iznose 121.816,97 eura.

U strukturi ukupnih rashoda najveći iznos izvršenih rashoda odnosi se na redovnu djelatnost koja se financira iz izvora 11, aktivnost A621003 (Redovna djelatnost Sveučilišta u Osijeku). Najveći iznos rashoda iz ove aktivnosti odnosi se na rashode za zaposlene koji su za promatrano razdoblje izvršeni sukladno planiranom. Također, iz izvora 11 planirani su rashodi za aktivnost A622122 (Programsko financiranje javnih visokih učilišta) kojima se najvećim dijelom financiraju materijalni rashodi. Navedeni rashodi su izvršeni u manjem iznosu od planiranih jer su financijska sredstva isplaćena od strane nadležnog Ministarstva doznačena u manjem iznosu u usporedbi s dostavljenim limitima za planiranje.

Rashodi za projekte koje Fakultet provodi izvršeni su sukladno planiranim i odobrenim sredstvima iz izvora 12, 51, 52, 561, 563 i 61. Iz izvora 31 i izvora 43 izvršeni su rashodi za aktivnost A679090 (Redovna djelatnost Sveučilišta u Osijeku iz evidencijskih prihoda) sukladno ostvarenim prihodima i primicima.

Odstupanje financijskog plana i izvršenja financijskog plana za 2023. godinu za rashode iz izvora 51 Pomoći EU od 194,62 % i odstupanje rashoda izvora 52 Ostale pomoći od 28,73 % rezultat je primjene upute o evidentiranju Ministarstva znanosti i obrazovanja. Rashodi izvora 51 Pomoći EU planirani su prema uputama Ministarstva znanosti i obrazovanja u rebalansu financijskog plana za 2023. godinu kao rashod izvora 52 Ostale pomoći. Naknadno je potvrđeno da trebaju biti knjiženi kako je i prethodno bilo knjiženo na izvoru 51 Pomoći EU što je razlog odstupanja istih.

|  |  |  |  |
| --- | --- | --- | --- |
| **Izvor** | **Plan**  **2023.** | **Izvršenje**  **31. 12. 2023.** | **Indeks izvršenja** |
| Opći prihodi i primici  (izvor 11) | 3.262.315,00 | 3.145.252,78 | 96,41 |
| Sredstva učešća za pomoći  (izvor 12) | 1.799,00 | 1.799,21 | 100,01 |
| Vlastiti prihodi (izvor 31) | 132.043,00 | 126.894,75 | 96,10 |
| Ostali prihodi za posebne namjene (izvor 43) | 934.454,00 | 1.037.301,92 | 111,01 |
| Pomoći EU  (izvor 51) | 10.739,00 | 31.639,76 | 294,62 |
| Ostale pomoći  (izvor 52) | 295.813,00 | 210.811,23 | 71,27 |
| Fondovi EU  (izvor 561 i 563) | 33.886,00 | 33.886,00 | 100 |
| Donacije  (izvor 61) | 45.917,00 | 43.929,70 | 95,67 |
| **UKUPNO** | **4.716.966,00** | **4.631.515,90** | **98,19** |

**PRIJENOS SREDSTAVA IZ PRETHODNOG U SLJEDEĆE RAZDOBLJE**

Ukupan višak prihoda i primitaka raspoloživ u sljedećem razdoblju iznosi 915.636,28 eura i raspoređuje se za financiranje rashoda poslovanja te za financiranje rashoda za nabavu nefinancijske imovine. Od ukupno ostvarenog viška prihoda i primitaka iz proteklih razdoblja 149.869,56 eura odnosi se na izvor 31, a rezultat je neutrošenih prihoda iz proteklih razdoblja koji su ostvareni od obavljanja poslova na tržištu i u tržišnim uvjetima, od iznajmljivanja prostora i od provođenja programa stručnih usavršavanja koji se realiziraju na Građevinskom i arhitektonskom fakultetu Osijek. Na izvoru 43 ostvaren je višak u iznosu od 292.288,87 eura koji je rezultat neutrošenih prihoda iz proteklih godina koji su ostvareni od programa prijediplomskih, diplomskih i poslijediplomskih studija koji se realiziraju na Građevinskom i arhitektonskom fakultetu Osijek. Na izvoru 51 Pomoći EU ostvaren je višak u iznosu od 30.364,36 eura, a rezultat je neutrošenih sredstava za projekte koji se provode na Građevinskom i arhitektonskom fakultetu Osijek, a financiraju se iz EU fondova. Na izvoru 52 ostvaren je višak u iznosu od 83.205,25 eura, a rezultat je neutrošenih sredstava za projekte koji se provode na Građevinskom i arhitektonskom fakultetu Osijek, a financiraju se iz sredstava Hrvatske zaklade za znanost i EU fondova. Višak sredstava koji su ostvareni na izvoru 12 u iznosu od 53.391,05 eura, te višak sredstava na izvoru 561 u iznosu od 269.030,76 eura, rezultat je aktivnosti projekata: "Održivi model stručne prakse na Građevinskom i arhitektonskom fakultetu Osijek – PRAG", šifra projekta UP.03.1.1.04.0012, i "Internacionalizacija visokog obrazovanja", šifra projekta UP.03.1.1.02. Na izvoru 61 ostvaren je višak u iznosu od 37.486,43 eura, a rezultat je neutrošenih sredstava za projekte koji se provode na Građevinskom i arhitektonskom fakultetu Osijek te od donacija za organizaciju i provedbu studentskih aktivnosti.

**OSTALI PROPISANI IZVJEŠTAJI**

Građevnski i arhitektonski fakultet Osijek nije imao izvršenja za sljedeće izvještaje: Izvještaj o zaduživanju na domaćem i stranom tržištu novca i kapitala, Izvještaj o danim zajmovima i potraživanjima po danim zajmovima.

Izvještaj o stanju potraživanja i dospjelih obveza:

|  |  |
| --- | --- |
| **Opis** | **Iznos** |
| Stanje potraživanja na dan 31. 12. 2023. | 71.755,78 |
| Dospjele obveze na dan 31. 12. 2023. | 0,00 |

U Osijeku 18. ožujka 2024. godine

**DEKAN**

**prof. dr. sc. Hrvoje Krstić**